open-index/open-wikipedia-markdown huggingface dataset:
Kosmos 347

**Kosmos 347** (Космос 347 en ruso), tamén denominado **DS-P1-Yu Nº 33**, foi un satélite artificial soviético lanzado o 12 de xuño de 1970 mediante un foguete Kosmos 2I desde Kapustin Yar.

## Características 
Kosmos 347 foi o trixésimo terceiro membro da serie de satélites DS-P1-Yu e o trixésimo lanzado con éxito tralo fracaso dos lanzamentos do segundo, vixésimo terceiro e trixésimo segundo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 347 foi inxectado nunha órbita inicial de 2073&nbsp;km de apoxeo e 223&nbsp;km de perixeo, cunha inclinación orbital de 48,4 graos e un período de 89,8 minutos. Reentrou na atmosfera o 7 de novembro de 1971.

## Notas 
## Véxase tamén 
### Outros artigos 
* DS-P1-Yu
Trofeo Cidade de Vigo 1972

A II edición do **Trofeo Cidade de Vigo** celebrouse en Vigo entre o 18 e o 20 de agosto de 1972 en forma de torneo triangular. O campión foi o Celta de Vigo.
## Participantes 
## Partidos 
### Partido 1 
### Partido 2 
### Partido 3 
## Notas
Emblema de clan

[miniatura|Descrición romántica [Época vitoriana|vitoriana dun Highlander, vestido cun manto a cadros, por R. R. McIan. O Highlander é un MacLennan, xa que leva un ramo de toxo como emblema do seu clan.]]
Un **Emblema de clan**, tamén chamado **planta emblema**, é un símbolo, normalmente un ramo dunha planta específica, que é usado para identificar a un membro dun Clan escocés. Acostuman levarse nas capas e chapeus, ou prendido no ombreiro do tartán dunha muller. Segundo a tradición popular, foron empregados polos clans para a identificación no campo de batalla.

## Notas
Gonzalo Brañas Fernández

**Gonzalo Brañas Fernández**, nado na Coruña o 17 de decembro de 1866 e finado na mesma cidade o 2 de agosto de 1948, foi un físico e inventor galego.

## Traxectoria 
Fillo de Gonzalo Brañas Sánchez-Boado. Fixo o Bacharelato no Instituto da Coruña. Estudou o preparatorio en Santiago de Compostela e licenciouse en Ciencias en Madrid en 1895, doutorándose co traballo *Estudio de las radiaciones herzianas*. Volveu á Coruña, onde deus clases no Instituto como substituto. Na Coruña fundou e dirixiu o primeiro gabinete radiográfico e radioscópico da cidade (1899). Foi catedrático de Física e Química en Oviedo (1903) e despois na Coruña. En 1923 pasou unha temporada en Francia, grazas a unha bolsa da Junta para Ampliación de Estudios e Investigaciones Científicas. Foi presidente da Sección de Ciencias do Instituto de Estudos Galegos e do Padroado de Formación Profesional.

Entre os seus inventos atópase un aparello para a inscrición automática das variacións do magnetismo terrestre e un receptor radiotelegráfico. Autor de varios traballos sobre radiotelefonía e magnetismo terrestre. Ingresou na Real Academia Galega o 27 de xullo de 1941.

## Obras 
* *Registro de las señales hertzianas a grandes distancias* (separata da *Revista de la Academia de Ciencias*, 1916).

## Vida persoal 
É irmán da tamén científica Celia Brañas Fernández.
## Notas
## Véxase tamén 
### Bibliografía 
* 
* *Brañas Fernández, Gonzalo*, artigo na Gran Enciclopedia Galega.
500 Millas de Indianapolis de 1950

300px|right|Coche gañador en 1950
As **500 Millas de Indianápolis de 1950** foi unha carreira de automobilismo de Fórmula Un, celebrada o 30 de maio de 1950 no Circuíto de Indianápolis. Foi a terceira carreira da tempada de .

A carreira foi parte da 1950 AAA National Championship Trail. A carreira tamén foi incluída na edición inaugural do Campionato do Mundo de Pilotos, e puntuou para o campionato do mundo. A carreira, con todo, non tivo ningunha participación europea en 1950. Giuseppe Farina tiña previsto inicialmente participar, pero o coche nunca chegou. As 500 Millas de Indianápolis incluíronse no calendario do Campionato do Mundo ata .

A carreira estaba programada orixinalmente para 200 voltas, pero foi detida ás 138 voltas debido á choiva.
 
## Clasificación 
## Notas
## Véxase tamén
Alberto García-Alix

**Alberto García-Alix**, nado en León en 1956, é un fotógrafo español. Foi distinguido co Premio Nacional de Fotografía de España en 1999. García-Alix expuxo por vez primeira na Galería Buades en 1981. É irmán de Carlos García-Alix.

## Véxase tamén 
### Ligazóns externas 
* Biografía na páxina web do Ministerio de Cultura de España .
*Alberto García-Alix na páxina web de kamel mennour  .
El Imparcial Coruñés

***El Imparcial Coruñés*** foi un periódico editado na Coruña en 1886.
## Traxectoria 
Apareceu o 1 de marzo de 1886. Diario dirixido por Ezequiel Fernández Miranda, entre os seus colaboradores estaba o seu fillo Eladio Fernández Diéguez. De vida efémera, desapareceu en maio dese ano refundido con *El Alcance*.

## Notas
Ezequiel Fernández Miranda

**Ezequiel Fernández Miranda**, finado na Coruña o 31 de maio de 1919, foi un xornalista galego.

## Traxectoria 
Fundou con Gonzalo Brañas Sánchez-Boado en 1863 o xornal *El Avisador* (que despois pasou a chamarse *El Anunciador*), que tamén dirixiu. Tamén foi director de *El Imparcial Coruñés* (1886) e *El Alcance* (1886). O 30 de xuño de 1878 constituíu, xunto con Manuel Bibiano Fernández e Aureliano Pereira a Liga Periodística, que tiña como obxectivo defender os intereses de Galicia e da prensa galega. Foi concelleiro conservador e cónsul de Venezuela na Coruña.

## Vida persoal 
Foi pai do xornalista e político Eladio Fernández Diéguez.

## Notas 
## Véxase tamén 
### Bibliografía 
*
El Alcance (A Coruña)

***El Alcance*** foi un xornal editado na Coruña entre 1885 e 1889.

## Historia e características 
Subtitulado *Diario político y literario de la tarde*, apareceu a finais de xullo de 1885. Representaba a unha das faccións do Partido Conservador. Estivo dirixido por Eugenio Romo Jara a quen substituíu en 1886 Ezequiel Fernández Miranda. En maio de 1886 redundiuse con *El Imparcial Coruñés* conservando o título. En 1888 cambiou o seu subtítulo por *Diario político de la mañana, de literatura, noticias y anuncios*.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Aidan Gillen

**Aidan Gillen**, nado como **Aidan Murphy** o 24 de abril de 1968 en Dublín, é un actor irlandés de cinema, teatro e televisión. É principalmente coñecido polo seu traballo en series de televisión como *Queer as Folk*, *The Wire* ou *Game of Thrones*.

## Véxase tamén
Alfie Allen

**Alfie Evan Allen**, nado o 12 de setembro de 1986 en Hammersmith, Londres, é un actor inglés de cinema, televisión e teatro.

## Traxectoria 
É fillo do tamén actor e músico Keith Allen e da produtora de cinema Alison Owen. A súa irmá máis vella é a cantante Lily Allen. Allen é principalmente coñecido por interpretar o papel de Theon Greyjoy na serie de televisión da HBO *Game of Thrones*.

## Filmografía 
### Cinema 
### Televisión 
## Notas 
## Véxase tamén
Slogan (heráldica)

[miniatura|O slogan *CREAG AN TUIRC* aparece no emblema dun membro do [Clan MacLaren.]] 
O **slogan** é usado na heráldica escocesa como un lema heráldico ou lema secundario. Acostuma aparecer na parte superior do escudo de armas, aínda que ás veces aparece como un lema secundario baixo o escudo. O termo *slogan* data do 1513, sendo unha variante de *slogorn*, que é unha anglicización do gaélico escocés *sluagh-ghairm*.
Lago Awe

O **lago Awe** (gaélico escocés: *Loch Obha*) é un gran lado situado en Argyll e Bute, Escocia. Tamén dá nome á vila das súas marxes, coñecido como Loch Awe ou Lochawe. Hai illas dentro do lago, como Innis Chonnell e Inishail.

## Historia 
Foi nas terras do Lago Awe e arredores onde o poderoso Clan Campbell se estableceu. En 1308, Robert the Bruce derrotou ó Clan MacDougall na Batalla do Paso de Brander, que tivo lugar ó pé do lago.

## Véxase tamén 
### Outros artigos 
* Hidrografía
Offenhauser

**Offenhauser** era o nome da empresa de deseño e construción de motores de carreiras fundada por Fred Offenhauser e Harry Arminius Miller.

## Historia 
Offenhauser deseñaba e construía motores de competición, participou con éxito nas 500 millas de Indianápolis e na Fórmula 1 entre outros. Os primeiros deseños foron feitos no ano 1933 e seguiron construíndo motores ata 1983. A súa combinación cos monoplazas Kurtis Kraft foi moi efectiva, realizando un binomio moi difícil de bater e que conquistou moitos triunfos importantes, como a *Indy 500* que gañaron 24 veces.

## Na F1 
Participou só nas carreiras de Indianápolis. (de  a ) 
** Debut:* 500 Millas de Indianápolis de 1950 
** Carreiras disputadas:* **11** 
** Vitorias:* **11** 
** Pole positions:* **10** 
** Voltas Rápidas:* **11** 
** Puntos conseguidos no Camp. Mundial:* **264** 
** Ultima carreira disputada:* 500 Millas de Indianápolis de 1960

## Véxase tamén
Sable

**Sable** é unha cor en heráldica que se corresponde coa cor negra.

O termo sable procede da palabra alemá *Zobel*, utilizada para nomear á marta negra ou cibelina.
 
## Representación
Corresponde cun negro intenso.

Cando se trata dun escudo gravado, represéntase por medio dunha trama reticular de liñas horizontais e verticais.

## Significado 
Este esmalte representa á prudencia, tristeza, rigor, honestidade, e obediencia, segundo diversos libros que falan do tema da heráldica.

## Notas
Trofeo Memorial Quinocho 2012

A XVII edición do **Trofeo Memorial Quinocho** celebrouse en Vigo o 12 de agosto de 2012 a partido único. O campión foi o Celta de Vigo.
## Participantes
## Partido
## Notas
Fender Bass VI

O **Fender Bass VI**, orixinalmente coñecido como **Fender VI**, é un baixo eléctrico de seis cordas fabricado por Fender. Apareceu no ano 1961, e seguía o concepto do baixo das mesmas características de Danelectro lanzado en 1956, con seis cordas afinadas en E-E, unha oitava por debaixo da guitarra española. O seu outro antecesor foi a Fender Jazzmaster, coa cal compartía moitos detalles estilísticos e técnicos. O seu corpo e compoñentes electrónicos son moi semellantes aos da guitarra Fender Jaguar, aparecida o seguinte ano.
Ver, Cela, Outeiro de Rei

**Ver** é un lugar da parroquia de Cela no concello lugués de Outeiro de Rei na comarca de Lugo. Segundo o IGE, en 2013 tiña 50 habitantes (30 mulleres e 20 homes), o que supón unha diminución con respecto ao ano 1999 cando tiña 67 habitantes.

## Lugares e parroquias 
### Lugares de Cela 
### Parroquias de Outeiro de Rei 
## Notas
Prata (heráldica)

A **prata** é unha cor heráldica. Represéntase en heráldica coa cor gris, con maior ou menor matiz metálico; en imprenta, mediante a cor branca ou a ausencia de tinta; en gravado, mediante a ausencia de puntos ou raias na superficie do campo ou figura.

En heráldica, a prata é considerado o máis nobre dos esmaltes, e proporcionalmente, o máis usado. É utilizado no armiño e no vero.

## Significado
Este esmalte heráldico é un signo de pureza, integridade, obediencia, firmeza, vixilancia, elocuencia e vencemento.
José María Taboada Lago

**José María Taboada Lago**, nado na Coruña en 1900 e finado en Madrid o 7 de xaneiro de 1979, foi un avogado, xornalista e escritor galego.

## Traxectoria 
Antigo alumno salesiano. Colaborou en *El Ideal Gallego*. Foi xerente da sucursal do Banco Pastor en Ribadeo (1927-1934). Representante en Galicia da Juventud Católica Española, foi tesoureiro da Federación Católico-Agraria da Coruña e dende 1927 director de *Galicia Agraria*, o seu órgano. Foi secretario da Junta Central de Acción Católica.

Foi detido nos primeiros días da Guerra Civil en Madrid pero axiña liberado. A finais de 1936 creou a asociación Socorro Sacerdotal e dende o verán de 1938 ata marzo de 1939 contribuíu á organización do Servizo de Información Español. Desempeñou a xefatura deste servizo secreto e foi delegado de Franco na zona republicana. En 1939 Franco concedeulle a Medalla da Campaña, a Cruz Vermella do mérito militar, dúas cruces de Guerra e a encomenda como cabaleiro da orde imperial do Xugo e as Frechas. Foi nomeado membro do Consello Supremo de Falange Española Tradicionalista y de las JONS, cargo do que foi cesado ao ano seguinte polos seus contactos cos monárquicos. Finou en Madrid o 7 de xaneiro de 1979.

## Obras 
**Los caballeros del ideal. Juventud Católica Española*, 1928.
**Serafinillo*, 1928.
**La Acción Católica en España. Las legiones de Cristo avanzan*, 1934.
**El hombre-leyenda, San Juan Bosco. (ensayo psicológico-literario)*, 1944.
**Por una España mejor*, 1977.

## Vida persoal 
Foi pai de José María Taboada Blanco.
## Notas 
## Véxase tamén 
### Bibliografía 
* 

### Ligazóns externas 
* Un diario del quintacolumnismo
* Un texto de 1934: Urgencia de cooperar a la Acción Católica
Kosmos 380

**Kosmos 380** (Космос 380 en ruso), tamén denominado **DS-P1-Yu Nº 37**, foi un satélite artificial soviético lanzado o 24 de novembro de 1970 mediante un foguete Kosmos 2I desde o cosmódromo de Plesetsk.

## Características 
Kosmos 380 foi o trixesimo sétimo membro da serie de satélites DS-P1-Yu e o trixésimo terceiro lanzado con éxito tralo fracaso dos lanzamentos do segundo, vixésimo terceiro e trixésimo segundo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 380 foi inxectado nunha órbita inicial de 1548&nbsp;km de apoxeo e 210&nbsp;km de perixeo, cunha inclinación orbital de 82 graos e un período de 102,2 minutos. Reentrou na atmosfera o 17 de xuño de 1971.

## Notas 
## Véxase tamén 
### Outros artigos 
* DS-P1-Yu
El Fomento de Galicia

***El Fomento de Galicia*** foi o nome de dúas publicacións:

****El Fomento de Galicia***, periódico publicado na Coruña en 1849.
****El Fomento de Galicia***, periódico publicado na Coruña en 1858.

## Véxase tamén 
### Outros artigos 
* *El Fomento*
El Fomento de Galicia (1858)

***El Fomento de Galicia*** foi un periódico editado na Coruña en 1858.

## Historia e características 
Subtitulado *Periódico destinado exclusivamente al desarrollo de los intereses materiales del país*, apareceu o 14 de febreiro de 1858. Publicábase os domingos, mércores e venres de cada semana. Editado e impreso por Juan Rey Romero, o secretario de redacción era Federico Martínez de la Riva. Os redactores eran Antonio de la Iglesia, Francisco María de la Iglesia, Manuel Bada e José López de la Vega; e entre os seus colaboradores figurou Xoán Manuel Pintos. Ademais de información económica e social, incluíu composicións poéticas en galego.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Periciclo

[miniatura|Anatomía da raíz primaria de *[Iris florentina*. 1. Célula de paso da endoderme, 2. Célula do parénquima cortical ou córtex, 3. Endoderme, coas súas células con engrosamento en forma de «U», **4. Células do periciclo**, 5. Células do floema, 6. Elemento dos vasos do xilema.]]

En botánica, o **periciclo** ou **pericámbium** é un tecido que rodea o cilindro vascular da raíz das plantas vasculares, situado por debaixo da endoderme e formado por células de características parenquimáticas.

Este tecido está formado por unha ou por varias capas de células. Ten unha capa na maioría das anxiospermas. Ten varias capas nas ximnospermas e algunhas anxiospermas, entre elas monocotiledóneas como varias especies de gramíneas e *Dracaena*, *Agave*, palmeiras, *Smilax*, e dicotiledóneas como *Celtis*, *Salix*, *Castanea*, *Morus* e *Calycanthus*. O periciclo pode estar ausente en casos excepcionais, como ocorre nas plantas acuáticas e nas plantas parasitas.

As células do periciclo son parenquimáticas, de paredes delgadas, alongadas, rectangulares en sección lonxitudinal. O periciclo pode conter laticíferos e condutos secretores. En certos casos a capa de células que o forman queda interrompida pola diferenciación de elementos do xilema e floema.

Nas espermatófitas o periciclo ten actividade meristemática, é dicir, funciona como un meristema, xa que orixina parte do cámbium, o felóxeno e as raíces laterais . Nas plantas monocotiledóneas que non teñen crecemento en grosor o periciclo con frecuencia  esclerifícase nas raíces vellas.

## Notas
Robbie Hummel

**Robert John "Robbie" Hummel**, nado o 8 de marzo de 1989 en Valparaiso, Indiana, é un ex xogador de baloncesto profesional estadounidense, e actual comentarista de televisión.

## Instituto 
Hummel acudiu ó Valparaiso High School en Valparaiso, Indiana. Xogou para o adestrador Bob Punter, e xogou xunto ó que sería o seu compañeiro no primeiro ano de universidade, Scott Martin. Hummel fixo 15.7 puntos, 7.1 rebotes e 4.1 asistencias por partido na súa derradeira tempada no instituto.

## Traxectoria universitaria 
Hummel converteuse no 44º xogador na historia de Purdue en anotar máis de 1000 puntos, superando esa marca o 9 de xaneiro de 2010, tras anotar 13 puntos na derrota por 73-66 contra Wisconsin. Ó remate da súa carreira universitaria, marcada polas múltiples lesións, finalizou con 1772 puntos, 862 rebotes, 268 asistencias, 132 roubos e 112 tapóns.

## Traxectoria profesional 
O 28 de xuño de 2012, Hummel foi elixido na 58ª posición do Draft da NBA de 2012 polos Minnesota Timberwolves.

O 8 de agosto de 2012, asinou un contrato dun ano co Obradoiro CAB. Nunha tempada, xogou 28 partidos, onde acadou 10.2 e 3.9 rebotes por encontro, converténdose nun dos xogadores clave para que o Blu:Sens Monbús alcanzara os Playoffs da Liga ACB por primeira vez na súa historia.

O 26 de setembro de 2013, Hummel asinou cos Minnesota Timberwolves.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Biografía en Purdue 
* Perfil en CBSSports.com
Diario de Galicia (A Coruña)

***Diario de Galicia*** foi un periódico editado na Coruña en 1862.

## Historia e características 
Subtitulado *Periódico de intereses materiales*, apareceu en 1862. Saía todos os días. Editado pola Casa de Cánovas, no seu equipo de redacción estaban Federico Alejos Pita e Domingo Camino. Cesou ao cabo dun mes, con trinta números publicados.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
El Diario de Galicia

***El Diario de Galicia*** foi o nome de dúas publicacións:

****El Diario de Galicia***, xornal editado na Coruña en 1856.
****El Diario de Galicia***, xornal editado na Coruña en 1891.

## Véxase tamén
### Outros artigos
*Diario de Galicia
Estadio Olímpico de Londres

O **Estadio Olímpico de Londres** é un recinto deportivo da capital británica, sito no barrio de Stratford. A súa construción comezou o 22 de maio de 2008 e foi inaugurado o 5 de maio de 2012. O estadio naceu coa misión de ser a sede principal dos Xogos Olímpicos e Paralímpicos de Londres 2012, acollendo as probas de atletismo, así como as cerimonias de apertura e clausura.

Tralos eventos olímpicos, o estadio sufrirá unha reforma para reducir a súa capacidade dende os 80.000 asentos ós 60.000, e está previsto que o West Ham United pase a xogar nel os seus encontros de fútbol como local. O 11 de novembro de 2011 a IAAF anunciou que o Estadio Olímpico de Londres acollerá en 2017 a 16ª edición do Campionato do Mundo de Atletismo.

## Notas 
## Véxase tamén 
### Ligazóns externas 
* Información dentro da páxina web oficial dos Xogos Olímpicos de Londres 2012
Gran Premio de Bélxica de 1954

O **Gran Premio de Bélxica de 1954** foi unha carreira de Fórmula Un celebrada o 20 de xuño de 1954 no Circuíto de Spa-Francorchamps en Spa, Bélxica. Foi a terceira carreira do Campionato do Mundo de Pilotos 1954.

## Informe 
Este ía ser última carreira da tempada para Fangio no Maserati, o novo Mercedes estaría listo en Francia. Había só tres construtores disputando esta carreira - Maserati, Ferrari e Gordini. A pesar de que Farina tiña un brazo ensexado logo dun accidente na Mille Miglia arranxousellas para liderar na saída. Fangio pronto o superou, pero perdeu o liderado, mentres axustabase a visera de choiva. Produciuse un duelo frenético, co arxentino saíndo en cabeza. Farina loitaba furiosamente, pero o motor de explotou e custoulle a oportunidade de gañar a carreira. Fangio cruzou a meta gañando facilmente a Trintignant e Moss no seu Maserati privado.

## Clasificación 
## Posicións logo da carreira 
***Nota**: Só as cinco primeiras posicións están na lista. Só os 5 mellores resultados contan para o Campionato.

## Notas
* Unidades compartidas – Coche 10: Hawthorn (20 voltas) logo González (15 voltas)
* Primeira vez na F1: Primeiro podio para Trintignant e Moss; Primeiros puntos para Moss e Pilette (serían os unico puntos de Pilette).
* Marcas batidas: 11 voltas rápidas de Fangio danlle a marca de máis voltas rápidas.
* Esta é a última carreira que Farina comezaría en  (se perdería o resto da tempada debido a unha lesión). El é o último piloto que comezou todas as carreiras do campionato agás as 500 Millas de Indianápolis. Pondo así fin á súa marca de 30 Gran Premios seguidos iniciados. 
* O Maserati de De Graffenried, tamén participou como coche cámara para unha película.

### Ligazóns externas
Kurtis Kraft

miniatura|1955 Kurtis 500S.
miniatura|1953 Kurtis 500S, motor Chrysler.
[miniatura|1955 Kurtis 500B pilotado por [Jimmy Davies 3º posto nas 500 Millas de Indianápolis de 1955.]]
**Kurtis Kraft** era o nome da empresa de deseño e construción de coches de carreiras fundada por Frank Kurtis.

## Historia 
Kurtis Kraft deseñaba e construía *Midget cars* (unha especie de karts ou coches de autocros populares en USA) e monoplazas de competición, participando con éxito nas 500 millas de Indianápolis e na Fórmula 1 entre outros. Os primeiros deseños foron feitos cara a finais dos anos 30, tratándose duns "Midget cars" que se converteron nas primeiras construcións feitas totalmente por *Kurtis Kraft*. Xa nas décadas seguintes especializouse na construción de coches de carreiras realizados con fibra de vidro, chegando a realizar ata 500 coches preparados para participar na *Indy 500*. A súa combinación cos motores Offenhauser foi moi efectiva, realizando un binomio moi difícil e bater e que conquistou moitos triunfos importantes. Xa nos anos 60 vendeu o negocio a outros construtores.

## Na F1 
Participou só nas carreiras de Indianápolis. (de  a )

## Outros 
Frank Kurtis foi a primeira persoa que non sendo piloto viu inscrito o seu nome no *Hall of Fame* do Motor dos Estados Unidos.

## Véxase tamén
Flyboys, heroes do aire

***Flyboys, heroes do aire*** (en ) é un filme británico-estadounidense dirixido por Tony Bill que se estreou no 2006. Estreouse en galego na TVG o 6 de xaneiro de 2010.

## Sinopse 
Historia sobre os pilotos norteamericanos que conformaron a lendaria escuadra Lafayette (do exército francés) na primeira guerra mundial. O texano Blaine Rawlings sofre o desafiuzamento do seu rancho familiar de 900 e atopa o seu novo futuro nas imaxes do cine que informan da Escuadra dos heroes. O recruta Higgins, da Lexión Estranxeira Francesa, pásase do corpo de condutores de ambulancia ó escuadrón de combate. O natural de Nebrasca William Jensen, fillo dun oficial de Cabalería, alístase para manter a tradición militar da familia. Pola súa parte, Briggs Lowry únese ó escuadrón para facer algo de proveito coa súa vida, sucumbindo ás presións do seu rico e poderoso pai. Eddie Beagle, un personaxe fachendoso incapaz de disparar recto, alístase para fuxir do seu pasado. Eugene Skinner, un expatriado americano negro, desexa defender Francia, un país que lle demostrou tolerancia permitíndolle competir e converterse nun campión de boxeo, mentres que nos Estados Unidos no lle terían permitido achegarse a un avión. Durante as semanas iniciais da instrución, Rawlings coñece ó xefe de escuadrón Reed Cassidy, un mozo de 28 anos que xa se converteu nun veterano do voo de combate. Mentres os rapaces se adestran para manexar o último en biplanos franceses, o Nieuport 17, axiña se decatan da gravidade da súa situación: a esperanza de vida dun piloto é de tres a seis semanas.

## Personaxes 
* James Franco como Blaine Rawlings 
* Martin Henderson como Reed Cassidy
* Jean Reno como Capitán Thenault 
* Jennifer Decker como Lucienne
* Ruth Bradley como Laura
* Abdul Salis como Eugene Skinner
* Philip Winchester como William Jensen 
* Tyler Labine como Briggs Lowry
* David Ellison como Eddie Beagle
* Augustin Legrand como Tenente Giroux
* Keith McErlean como Vernon Toddman
* Michael Jibson como Lyle Porter
* Gunnar Winbergh como Falcón Negro
* Ian Rose como Franz Wolferd
* Todd Boyce como Mr. Jensen
* Mac McDonald como Sheriff Detweiller
* Tim Pigott-Smith como Mr. Lowry
* Lex Shrapnel como Grant
* Daniel Rigby como Ives

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Departamento de Bambey

**Bambey** é un departamento da rexión de Diourbel, no Senegal. A súa capital é Bambey. Foi creado por decreto o 21 de febreiro de 2002 e nese momento a súa poboación era de 242.694 habitantes. No 2005, tiña unha poboación estimada de 252.532 habitantes

O departamento divídese en tres *arrondissements*:
*Baba Garage
*Lambaye
*Ngoye
Departamento de Goudiry

O **Departamento de Goudiry** é un dos departamentos do Senegal, que se atopa na rexión de Tambacounda. Foi creado no 2008, sendo a súa capital Goudiry.

Os seus *arrondissements* son:

*Bala
*Boynguel Bamba
*Dianké Makha
*Koulor
Gran Premio do Reino Unido de 1954

O **Gran Premio do Reino Unido de 1954** foi unha carreira de automobilismo de Fórmula Un, celebrada o 17 de xullo de 1954 no circuíto de Silverstone, Silverstone, Inglaterra. Foi a quinta carreira da tempada de Fórmula Un de .

## Informe 
Unha enorme multitude congregouse en Silverstone para ver se os Mercedes podían repetir a súa vitoria en Reims. Ao final, só chegaron dous frechas de prata (os de Fangio e Kling). Maserati tivo nove coches, mentres que Ferrari tivo tres para o experimentado trío formado por Hawthorn, González e Trintignant. Fangio estableceu a volta máis rápida en Silverstone, rompendo a barreira de 160&nbsp;km/h cunha volta de 160´934&nbsp;km/h. Foi González quen levou e mantivo o liderado ata a bandeira. Detrás del, Fangio pasou a Hawthorn para o segundo posto, pero logo de chocar varias veces cos bidóns de aceite, nun coche de difícil manexo, caeu ao cuarto lugar. Moss fíxose coa posición, pero se retirou con problemas no eixo traseiro, deixando a Hawthorn chegar á meta para un dobrete de Ferrari, o mozo Onofre Marimón logrou o seu primeiro podio.

## Clasificación 
## Posicións logo da carreira 
* **Nota**: Só están incluídos os cinco primeiros postos. Só os catro mellores resultados contan para o campionato. 

## Notas 
* Ascari, Behra, Fangio, González, Hawthorn, Marimón e Moss todos estableceron o mesmo mellor tempo de volta rápida con 1:50. Cada un recibiu  de punto.
* Unidades compartidas:
** Coche 6: Bira (42 voltas) logo Flockhart (2 voltas)
** Coche 32: Villoresi (30 voltas) logo Ascari (10 voltas)
* Debut na F1: Horace Gould, Vanwall.
* Última carreira de F1 para: Alan Brown, Reg Parnell, & Peter Whitehead.

### Ligazóns externas
Trofeo Memorial Quinocho 2005

A XI edición do **Trofeo Memorial Quinocho** celebrouse en Vigo o 12 de agosto de 2005 a partido único. O campión foi o Celta de Vigo.
## Participantes
## Partido
## Notas
Kosmos 421

**Kosmos 421** (Космос 421 en ruso), tamén denominado **DS-P1-Yu Nº 42**, foi un satélite artificial soviético lanzado o 19 de maio de 1971 mediante un foguete Kosmos 2I desde o cosmódromo de Plesetsk.

## Características 
Kosmos 421 foi o cuadraxésimo segundo membro da serie de satélites DS-P1-Yu e o trixésimo sétimo lanzado con éxito tralo fracaso dos lanzamentos do segundo, vixésimo terceiro, trixésimo segundo e cuadraxésimo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 421 foi inxectado nunha órbita inicial de 492&nbsp;km de apoxeo e 283&nbsp;km de perixeo, cunha inclinación orbital de 71 graos e un período de 91,9 minutos. Reentrou na atmosfera o 8 de novembro de 1971.

## Notas 
## Véxase tamén 
### Outros artigos 
* DS-P1-Yu
Provincia de Buxoro

A **provincia de Bukhara**, **provincia de Buxara** ou **provincia de Buxoro** (en uzbeko Бухоро вилояти, *Buxoro viloyati*) é unha división administrativa (*viloyati*) de Uzbekistán, que se atopa no suroeste do territorio uzbeko, con capital na cidade de Bukhara.

## Xeografía 
A provincia de Bukhara cobre unha superficie de 39.400&nbsp;km², e atópase no suroeste de Uzbekistán. Fai fronteira con Turkmenistán polo suroeste, así como coa provincia de Navoi polo leste, Jizzakh polo sueste, Corasmia polo noroeste e a República de Karakalpaquistán polo noroeste. O deserto de Kyzyl Kum ocupa gran parte do seu territorio.

O territorio da provincia é rico en depósitos de gas natural e petróleo. Do seu solo extráese ademais grafito, mármore, granito, xeso, xofre, cal, así como outros materiais usados para a manufactura de materiais de construción.

## Demografía 
A poboación da provincia de Bukhara é de 1.534.900 habitantes, dos cales o 68% vive en áreas rurais, e o 32% en áreas urbanas. Na provincia conviven uzbekos e taxicos, sendo estes últimos maioría na poboación. A convivencia de ambos grupos étnicos na provincia foi pacífica, en contraste co Val de Fergana, onde se rexistraron conflitos étnicos e sociais. As comunidades, que adoitan ser na súa maioría mixtas, saben ser bilingües, fálase tanto o persa como o uzbeko, e incluso é fenómeno común a mestizaxe. Ambos grupos exhiben unha cultura en común e unha organización económica similar. É común a expresión na provincia de "un pobo con dous idiomas".

## Economía 
A industria enerxética é de fundamental importancia na economía da provincia. Existen importantes depósitos petrolíferos como os de Kandim, Okkum e Parsonkul, dos cales se calculan 10 millóns de toneladas de reservas de petróleo e 220 mil millóns de metros cúbicos de gas natural.

Outra industria importante é a do téxtil, a cal xira arredor do algodón e a seda. Tamén a provincia se caracteriza pola produción de artesanías tradicionais uzbekas, das cales destacan os cerámicos e o bordados con ouro.

A produción agrícola baséase no algodón e o trigo, mentres que a gandaría se centra no gando ovino de Astrakhán e na crianza do verme da seda.
Club de Remo Coruxo

miniatura|dereita|Traiñeira de Coruxo na Bandeira Teresa Herrera da Coruña en 2019.

O **Club de Remo Coruxo** é unha entidade deportiva da parroquia de Coruxo (Vigo) adicada á práctica do remo. A entidade foi fundada en 1989 e actualmente compite na División A da Liga Galega de Traiñeiras (LGT).

## Historia 
O Club de Remo Coruxo fundouse en 1989 como sección do Centro Cultural Recreativo Artístico de Coruxo nunha nave cedida por Guillermo Rey no porto de Canido, iniciando a súa actividade cun grupo de mozos da zona.

Posteriormente trasladou a súa sede a unha nave na Finca Mirambel, onde a instalación foi acondicionada para albergar o ximnasio, os vestiarios, un foxo de remo; e para gardar as embarcacións.

Nas últimas tempadas o club clasificouse en moitas ocasións para a disputa de diversos campionatos tanto a nivel nacional como estatal, acadando resultados importantes tanto en banco fixo como móbil, especialmente neste último co subcampionato de España cadete en 2002.

A traiñeira do club ten participado en tódalas edicións da Liga Galega de Traiñeiras, sendo o seu mellor resultado o 1º posto acadado na tempada 2014.

## Frota 
Actualmente conta con: dúas traiñeiras *Fontaíña*, dúas traiñeiriñas *A Calzoa*; e os bateis: *Foz*, *Fuchiño*, *"Baularte"*, *"O Vao"* e *Coruxo*.

## Véxase tamén 
### Ligazóns externas 
* Información do club na web da LGT
Universidade Iaguelónica de Cracovia

A **Universidade Iaguelónica de Cracovia** (en polaco: *Uniwersytet Jagielloński*, *UJ*) (latín: *Universitas Jagellonica Cracoviensis*) localízase na cidade polaca de Cracovia, e ocupa a primeira posición da clasificación Times Higher Education Supplement como a mellor universidade de Polonia. Foi fundada en 1364 por Casimiro III o Grande co nome de *Academia de Cracovia* (*Akademia Krakowska*), nome que mantivo durante séculos até recibir a denominación actual (*Uniwersytet Jagielloński*) en 1817, para conmemorar a dinastía dos Iaguelón. Baixo o seu mecenado destacou entre as grandes universidades do renacemento e o humanismo.

[miniatura|260x260px|Fundación da Academia de Cracovia, pintura alegórica de [Jan Matejko. No centro a Raíña Santa Heduvixes de Polonia, á súa esquerda o seu esposo, Ladislau II de Polonia e Lituania e á súa dereita seu tío Casimiro o Grande de Polonia, (morto tempo atrás).|esquerda]]

Na actualidade (2004), con 41.086 estudantes e 3.407 científicos, é unha das universidades europeas máis importantes. Tamén conta cun Centro de Estudos Galegos baixo a dirección da doutora Maria Filipowicz-Rudek.

## Biblioteca 
miniatura|left|200x200px|Facha do *Collegium Novum*, Universidade Iaguelónica, na Zona Vella de Cracovia. 
miniatura|left|200x200px|Castelo Przegorzały, (tamén *Villa Rotunda*), Instituto de Estudos Europeos da Universidade Iaguelónica.A Biblioteca da Universidade Iaguelónica (*Biblioteka Jagiellońska*) é unha das maiores do país, con cerca de 5,5 millóns de exemplares. Posúe unha gran colección de manuscritos medievais, por exemplo *De Revolutionibus* de Copérnico ou *Codex* de Balthasar Behem.

Tamén reúne a literatura prohibida (chamada *drugi obieg* ou samizdat) do período do goberno comunista (1945-1989).

## Véxase tamén
### Ligazóns externas 
* Urbano V constrúe a Universidade de Cracovia (1364)
* Páxina oficial, en inglés
* Páxina do Centro de Estudos Galegos da Universidade Iaguelónica
Keri-Lynn Wilson

**Keri-Lynn Wilson**, nada en Winnipeg en 1967, é unha directora de orquestra canadense cunha crecente reputación en Europa, onde dirixiu ás compañías de ópera de Hamburg, München e Viena, entre outras. Está casada con Peter Gelb, director xeral da Metropolitan Opera.

## Véxase tamén 
### Ligazóns externas 
*Entrada biográfica de Keri Lynn Wilson na Encyclopedia of Music in Canada
Club do Mar Mugardos

[dereita|miniatura|Embarcación do CMM na [Bandeira Teresa Herrera|BTH 2012.]]

O **Club do Mar Mugardos** é unha entidade deportiva galega da localidade de Mugardos dedicada principalmente á práctica do remo. A entidade fundouse en 1962 e compite na Liga Galega de Traiñeiras (LGT).

## Historia 
### Antecedentes 
As primeiras novas do remo a nivel deportivo en Mugardos remóntanse ata finais dos anos '40 coa participación de traiñeiras mugardesas na Copa do Xeneralísimo, competición que gañaron en 1948 baixo a denominación de **Cofradía de Pescadores de Mugardos** coa traiñeira *María Pita*, o terceiro posto en 1950 baixo a denominación **Hogar del Productor Mugardos**, e tres sextos postos en 1949 (como **Hogar del Productor Mugardos**), 1951 e 1952 (os dous como **Educación y Descanso Mugardos**). As traiñeiras mugardesas continuaron a competir durante os anos '50 baixo distintas denominacións.

### Fundación e primeiros éxitos 
No ano 1962 fundouse o Club do Mar de Mugardos con Luís Dieste, un experimentado remeiro, patrón e adestrador, como presidente. Durante os anos '60 o club colleitou os seus maiores logros en categoría sénior, conseguindo o campionato de España de bateis nos anos 1963 e 1966 celebrado en Avilés e Cedeira respectivamente, así como o subcampionato en 1965 en Castropol e numerosos Campionatos Galegos (todos os disputados entre 1962 e 1967, así como o de 1969). A estes logros en categoría sénior hai que sumar o campionato de España de lolas conquistado en 1965 en categoría xuvenil en Ferrol.

A finais dos 60 construíuse o local social do club e comezouse coa práctica do remo de banco móbil e outras disciplinas deportivas como o balonmán, chave, boxeo, xogos de mesa ou a pesca deportiva, o que converteu á entidade no principal eixo deportivo da localidade.

### Os anos '70 e '80 
Durante as seguintes dúas décadas o CM Mugardos continuou a conseguir importantes logros en categoría sénior como o campionato de España de bateis de 1971 en Portugalete ou o campionato galego de bateis de 1973 e 1987, que estiveron acompañados de numerosos logros en categorías inferiores. Porén, nesta época o club non contou con ningunha traiñeira na auga.

### A volta das traiñeiras 
Logo de varios anos sen sacar ningunha traiñeira á auga, a principios dos anos '90, o Club do Mar Mugardos regresou á competición de traíñas tras integrarse no proxecto *"Cidade de Ferrol"* que aglutinou aos clubs de remo da ría de Ferrol nunha soa traiñeira. Rematado este proxecto o club non volveu á competición de traiñeiras ata o ano 2011.

## Véxase tamén 
### Ligazóns externas 
* Sitio web oficial do Club do Mar Mugardos
* O Club do Mar Mugardos na web da LGT
Ministro (goberno)

[miniatura|Ministros de [Austria do goberno da chanceler Bierlein escoitan o presidente Van der Bellen en 2019. ]]
**Ministro** é o membro dun goberno que, baixo a autoridade dun Xefe de Goberno ou dun Primeiro Ministro, exerce a función executiva dun estado nunha área concreta que lle foi encomendada. Ademais fai parte do Consello de ministros, órgano colexiado do Goberno.

A autoridade que teña así como a autonomía da que dispoña no exercicio do seu cargo poden variar segundo a lexislación de cada país

## Lexislación española
O posto de ministro está recollido, na lexislación española, sobre todo na Constitución e na Lei do Goberno.
### Constitución española
O papel do Goberno e os seus ministros veñen recollidos nos artigos 97 e seguintes da Constitución:

[miniatura|[César Antonio Molina, Ministro de Cultura entre 2007 e 2009.]]
miniatura|300px|Reunión do Consello de Ministros de España, 14 de abril de 2008.
Tal como preveía a Constitución, as leis detallaron máis as funcións e status dos ministros.

### Lei do Goberno
Na Lei 50/1997, de 27 de novembro, do Goberno, establécense as responsabilidades e funcións dos ministros:

## Notas
## Véxase tamén
### Outros artigos
*Consello de Ministros de España
*Goberno
*Valido
Futbol Club Barcelona (fútbol praia)

A **sección de fútbol praia do FC Barcelona** naceu en 2011, converténdose na 13ª sección deportiva activa do club catalán. Por mor da inexistencia dunha liga nacional deste deporte en España, o equipo adícase a encontros amigables ou de exhibición, principalmente durante as estacións de primavera e verán. Por tratarse do club máis importante do país neste deporte, o FC Barcelona de fútbol praia foi o único equipo español convidado en 2011 e 2012 ás 2 primeiras edicións do Mundial de Clubs disputadas no Brasil, caendo en ámbalas dúas ocasións na rolda de cuartos de final ante o Sporting Club de Portugal. Conquistou o título na edición de 2015.

O primeiro adestrador do equipo foi o internacional galego Ramiro Amarelle, que exercía funcións de xogador-adestrador. Outro xogador importante do equipo foi José Mari Bakero, o ex xogador internacional de fútbol. O cadro de xogadores do equipo nos seus inicios completouse con nomes como os campións do mundo con Rusia en 2011 Egor Eremeev, Andrey Bukhlistkiy (porteiro) e Dimitriy Shishin, o coruñés Nico Alvarado, o gaditano Cristian Torres, ou o internacional senegalés Al Seyni N'Diaye (porteiro).

## Véxase tamén
### Ligazóns externas
* Información sobre as participacións do FC Barcelona no Mundial de Clubs de fútbol praia
Sinople

O **sinople** é unha cor heráldica que corresponde á cor verde intensa.

## Representación 
Para a representación en branco e negro, os gravados utilizan liñas diagonais que baixan de dereita a esquerda do campo ou figura.

## Notas
Floruit

[miniatura|John Throckmorton, Esq., *floruit* 1609, pai de [Sir Robert Throckmorton, 1º Baronet (1599-1650).]]
***Floruit*** (a miúdo abreviado **fl.** ou **flor.**) é unha voz proveniente do latín, a terceira persoa de singular do pretérito de indicativo do verbo *florere* 'florecer, prosperar'.

Emprégase para facer referencia a un período de tempo durante o cal unha persoa se atopaba nunha etapa florecente, unha escola, un movemento ou mesmo unha especie biolóxica, e úsase cando non se coñece con seguridade nin a data de inicio (nacemento, formación, creación etc.) nin a data de finalización (morte, ruptura, destrución etc.), só algúns fitos que amosan a actividade de tal persoa, escola, movemento ou especie.

O uso desta expresión comezou entre os gregos, onde se facía referencia á idade das celebridades (políticas, literarias, filosóficas) tendo en conta só o momento no que acadara o cumio (*ἀκμή* transliter. *akmé* ou *acmé*) da súa actividade, que en xeral se asociaba a un evento determinado (os Xogos Olímpicos, o acceso ó poder dun gobernante etc.).
Jumbo-Visma

250px|miniatura|dereita|O Team LottoNL-Jumbo cando se chamaba Rabobank.
[200px|miniatura|dereita|[Erik Breukink, director do equipo.]]
O **Jumbo-Visma** é un equipo ciclista profesional de categoría UCI ProTour, fundado en 1984, con sede nos Países Baixos. Trátase dun dos equipos máis veteranos do pelotón internacional. As súas cores tradicionais son o laranxa e o azul.
## Historia
Ó longo da súa historia tivo diversas denominacións, dependendo dos patrocinadores principais do equipo. Así, a seguinte lista amosa os distintos nomes cos que foi coñecido este equipo dende 1984 até 2015:
* **Kwantum-Decosol** (1984-1986)
* **Superconfex-Yoko** (1987-1989)
* **Buckler-Colnago** (1990-1992)
* **WordPerfect** (1993-1994)
* **Novell** (1995)
* **Rabobank** (1996-2012)
* **Blanco** (2013)
* **Belkin** (2013-2014)
* **Team LottoNL-Jumbo** (2015-2018)
* **Jumbo-Visma** (2019-)

## Éxitos
Os máis salientables éxitos do equipo no ciclismo en ruta chegáronlle da man de Denis Menchov e Óscar Freire:
* 20px Giro de Italia (1): 2009 (Denis Menchov)
* 20px Vuelta a España (2): 2005, 2007 (Denis Menchov)
* 20px Campionato do Mundo de ciclismo en ruta (1): 2004 (Óscar Freire)
Outros corredores como Erik Breukink, Michael Boogerd, Erik Dekker, Michael Rasmussen, Thomas Dekker, Lars Boom, Robert Gesink e Luis León Sánchez teñen sumado varias vitorias menores no palmarés do equipo.

## Véxase tamén
### Ligazóns externas
* Páxina web de Rabosport
Ríos de Irlanda

miniatura|dereita|Mapa físico de Irlanda cos principais ríos da illa en cor azul.
De entre os **ríos de Irlanda**, o Shannon é o máis longo de todos con 386 quilómetros. O río desenvólvese en tres lagos ó longo do seu curso: o Lough Allen, o Lough Ree e o Lough Derg. De entre eles o Lough Derg é o meirande.

Outros ríos de importancia son o río Liffey, o río Lee, o río Swilly, o río Foyle, o río Lagan, o río Erne, o río Blackwater, o río Nore, o río Suir, o río Barrow, o río Bann e o río Boyne.

## Ríos de Irlanda do Norte 
*Río Foyle
**Río Deele
**Río Finn 
***Río Reelan
**Río Mourne
***Río Dergie
*Río Roe
*Río Bann
*River Dun
*Río Bush
*Río Lagan
**Río Farset
*Río Quoile
*Río Clanrye
*Río Torrent

## Ríos de Irlanda que desembocan no Mar de Irlanda 
[miniatura|dereita|[Río Dodder]]
*Río Castletown
*Río Fane
*Río Boyne
**Río Owenroe
**Río Blackwater
*Río Tolka
*Río Liffey
**Río Dodder
**Río Camac
**Río Poddle
*Río Dargle
*Río Avoca
**Río Avonmore
**Río Avonbeg
**Río Aughrim
*Río Slaney
**Río Derry
**Río Bann (Wexford)
*Río Vartry

## Ríos de Irlanda que desembocan no Mar Céltico
[miniatura|dereita|[Río Goul]]
[miniatura|dereita|O [río Lee ó seu paso por Cork.]]
*Río Barrow
**Río Nore
***Río Erkina
****Río Goul
***Río Kings
**Río Suir
***Río Drish
***Río John's
**Río Tar
*Río Blackwater
**Río Awbeg
**Río Dalua
**Río Bride
*Río Lee
*Río Bandon
*Río Ilen

## Ríos de Irlanda que desembocan no océano Atlántico 
[miniatura|dereita| [Río Shannon.]]
[miniatura|dereita|[Río Annalee.]]
*Río Roughty 
*Río Laune
*Río Ferta
*Río Carrowbeg
*Río Shannon
**Río Deel
**Río Maigue
**Río Brosna
**Río Little Brosna
***Río Camcor
**Río Inny
**Río Suck
**Boyle River
*Río Fergus
*Río Corrib
**Río Cregg 
**Río Clare 
**Río Robe 
*Río Doonbeg
*Río Moy
*Río Garavogue
*Río Erne 
**Río Annalee
**Río Cladagh
*Río Eske
*Río Feale
*Río Gweebarra
*Río Swilly

## Véxase tamén 
### Outros artigos 
*Lista de ríos de Irlanda

### Ligazóns externas 
*Guía dos ríos de Irlanda en irishwhitewater.com
Trofeo Cidade de Vigo 1974

A IV edición do **Trofeo Cidade de Vigo** celebrouse en Vigo entre o 16 e o 18 de agosto de 1974 en forma de torneo triangular. O campión foi o Honvéd SE.
## Participantes 
## Partidos 
### Partido 1 
### Partido 2 
### Partido 3 
## Notas
El cochecito

***El cochecito*** é un filme español dirixido por Marco Ferreri que se estreou en 1960.

## Sinopse 
Don Anselmo Proharán (José Isbert) é un vello totalmente decidido a adquirir un coche de inválido con motor, igual que o que ten o seu amigo paralítico Lucas e outros compañeiros da súa idade. A pesar da oposición de toda a súa familia, Don Anselmo non desiste do seu capricho, mesmo se para conseguilo se ve obrigado a vender as xoias da familia. Cando o seu fillo Carlos (Pedro Porcel) o descobre, obrígao a devolvelo. En vinganza, Don Anselmo toma a decisión de envelenar a súa familia. Cando intenta fuxir no seu *cochecito*, é detido pola Garda Civil.

## Galardóns e nomeamentos 
*1960: Venecia: Premio da crítica.

## Notas 
## Véxase tamén 
### Ligazóns externas 
*Ficha na IMDb 
*Ficha en Filmaffinity
Kill Bill Volume 1

***Kill Bill Volume 1*** é un filme estadounidense dirixido por Quentin Tarantino que se estreou no 2003. Primeira parte da saga cinematográfica *Kill Bill*.

## Sinopse 
O día da súa voda, unha asasina profesional (Uma Thurman) sofre o ataque dalgúns membros da súa propia banda, que obedecen as ordes de Bill (David Carradine), o xefe da organización criminal. Logra sobrevivir ó ataque, aínda que queda en coma. Cinco anos despois esperta cun gran desexo de vinganza.

## Personaxes 
* Uma Thurman como Beatrix Kiddo/A Noiva (Mamba negra)
* David Carradine como Bill
* Lucy Liu como O-Ren Ishii
* Vivica A. Fox como Vernita Green
* Michael Madsen como Budd
* Daryl Hannah como Elle Driver
* Julie Dreyfus como Sofie Fatale
* Sonny Chiba como Hattori Hanzo
* Ambrosia Kelley como Nikki Green
* Michael Parks como Earl McGraw
* James Parks como Edgar McGraw
* Michael Bowen como Buck
* Gordon Liu como Johnny Mo
* Jun Kunimura como Xefe Tanaka
* Chiaki Kuriyama como Gogo Yubari
* Sakichi Sato como Charlie Brown

## Galardóns e nomeamentos 
* 2003: Globos de Ouro: Nomeada á mellor actriz (Uma Thurman).
* 2003: 5 Nomeamento ós BAFTA, incluíndo mellor actriz (Thurman), música e montaxe.
* 2003: Festival Sitges: Premio do público.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Kill Bill Volume 2

***Kill Bill Volume 2*** é un filme estadounidense dirixido por Quentin Tarantino que se estreou no 2004. Segunda parte da saga *Kill Bill*.

## Sinopse 
Tras eliminar a algúns membros da banda que intentou asasinala o día da súa voda, a "Mamba Negra" (Uma Thurman) intenta acabar cos demais, especialmente con Bill, o seu antigo xefe (David Carradine), que foi quen a mandou matar.

## Personaxes 
* Uma Thurman como Beatrix Kiddo/A Noiva (Mamba negra)
* David Carradine como Bill
* Lucy Liu como O-Ren Ishii
* Vivica A. Fox como Vernita Green
* Michael Madsen como Budd
* Daryl Hannah como Elle Driver
* Julie Dreyfus como Sofie Fatale
* Sonny Chiba como Hattori Hanzo
* Gordon Liu como Pai Mei
* Stephanie L. Moore, Shana Stein e Caitlin Keats como Joleen, Erica e Janeen
* Bo Svenson como Reverendo Harmony
* Chris Nelson como Tommy Plympton
* Samuel L. Jackson como Rufus
* Larry Bishop como Larry Gomez
* Sid Haig como Jay
* Michael Parks como Esteban Vihaio
* Perla Haney-Jardine como B.B.
* Helen Kim como Karen
* Lawrence Bender como Empregado do Hotel

## Galardóns e nomeamentos 
* 2004: Globos de Ouro: Nomeada mellor actriz (Uma Thurman) e actor secundario (David Carradine).

## Notas 
## Véxase tamén 
### Ligazóns externas 
* Ficha na IMDb .
* Ficha en Filmaffinity .
Alaranxado

O **alaranxado** en heráldica é un tipo de esmalte pouco utilizado. Coñécese tamén como **aurora**. En gravado represéntase mediante liñas verticais (representación de goles) combinadas cun patrón de puntos (representación do ouro).

## Galería 

Ficheiro:Escudo de Cherta.svg|Escudo de Cherta no que se pode ver unha laranxeira frutada de alaranxado.
Aceiro (heráldica)

En heráldica, o **aceiro** é un esmalte que se usa coma cor do ferro e dos muros, é a cor gris. Non se usa na heráldica inglesa pero é recorrente no resto de Europa, principalmente en Alemaña e, a raíz diso, en Francia. Na heráldica italiana os esmaltes de aceiro foron substituídos en moitos casos polo azul celeste. En edicións inglesas, o nome aparecerá como *cendrée*, é dicir, en francés.